钦定古今图书集成/历象汇编/乾象典/第067卷 > 《与耿𣲗水亭咏风》联句 颜真卿
## 钦定古今图书集成/历象汇编/乾象典/第067卷 > 《与耿𣲗水亭咏风》联句 颜真卿

清风何处起，拂槛复萦洲。〈裴幼清〉回入飘华幕，轻来叠
晚流。〈杨凭〉桃竹今已展，羽翣且从收。〈杨凝〉经竹吹弥切，过
松韵更幽。〈左辅元〉直散青𬞟末，偏随白浪头。〈陆士修〉山山
催过雨，浦浦发行舟。〈权器〉动树蝉争噪，开帘客罢愁。〈陆羽〉
度弦方解愠，临水已迎秋。〈真卿〉凉为开襟至，清因作颂
留。〈皎然〉周回随远梦，骚屑满离忧。〈耿𣲗〉岂独消繁暑，偏能
入迥楼。〈乔口失姓〉王风今若此，谁不荷明休。〈陆涓〉